Tagnit n tamarwayt (tigawin) : D tamukrist id d-nettaf deg-s, akkud tigawin akked d ineḍruyen, llan iwudam aladɣa igejdanen acku d nutni i yexeddmen tigawin, am wakken degs tt-banen-d iwudam imayenuten ur nelli ara di tignit tamezwarut. Meksem Z, yura-d daɣen : d aferdis n urway ,d yen ara d-ikecmen ɣer tegnit ,ad d-yennulfu;ad d-yas ad ibeddel udem i tegnit-nni n talwit n tazwara ,s wawal-nniḍen ad yesluɣ tagnit segmi ara yerwi wudem n talwit-nni n tazwara neɣ segmi ara d-yennulfu umaynut,ad yebdu ḍerru n tigawin iswin-nsent d asissen n talwit-nni yennejlan neɣ d tuɣalin ɣer tegnit-nni tamezwarut yersen 1  Tagnit n taggara : D tagnit n farru n wugur i yellan di tegnit tis snat tezmer ad tfak s wayen yelhan, tezmer daɣen ad teffak s wayen n ddir, am wakken yella ṣṣenf n tullisin i yettaken i yimeɣri ad yessugen amek ara tili taggara n tḥekkayt.